b'\n_START_ARTICLE_\nVera Mihajlovna Bon\xc4\x8d-Brujevi\xc4\x8d\n_START_SECTION_\nBiografija\n_START_PARAGRAPH_\nVera Mihajlovna Bon\xc4\x8d-Brujevi\xc4\x8d, djevoja\xc4\x8dko prezime Veli\xc4\x8dkina, ro\xc4\x91ena je u sve\xc4\x87eni\xc4\x8dkoj obitelji. Zavr\xc5\xa1ila je studij medicine na Bernskom sveu\xc4\x8dili\xc5\xa1tu._NEWLINE_Svibnja 1899. (zajedno sa suprugom Vladimirom) sprovela je u Kanadu jednu od ve\xc4\x87ih emigracijskih grupa duhoboraca. Sura\xc4\x91ivala je s Lavom Tolstojem._NEWLINE_Od kraja 90-ih godina 19. stolje\xc4\x87a bila je u revolucionarnom pokretu. Od 1902. \xc5\xbeivjela je u emigraciji, sudjelovala u radu "Vandomovinske lige ruskih revolucionarnih socijal-demokrata" u \xc5\xbeenevskoj grupi bolj\xc5\xa1evika i organizirala prebacivanje partijske literature u Rusiju. Sura\xc4\x91ivala je u \xc4\x8dasopisima "Iskra" (ruski: \xd0\x98\xd1\x81\xd0\xba\xd1\x80\xd0\xb0), "Vpered" (ruski: \xd0\x92\xd0\xbf\xd0\xb5\xd1\x80\xd1\x91\xd0\xb4 - Naprijed), "Proletarij" (ruski: \xd0\x9f\xd1\x80\xd0\xbe\xd0\xbb\xd0\xb5\xd1\x82\xd0\xb0\xd1\x80\xd0\xb8\xd0\xb9 - Proleter) i prevodila djela Marksa i Engelsa. Predstavljala je bolj\xc5\xa1evike u politi\xc4\x8dkom "Crvenom kri\xc5\xbeu" u \xc5\xbdenevi. Od 1905. do 1907. u Petrogradu je bila \xc4\x8dlan redakcije partijskog izdanja "Vpered", a zatim je radila u \xc4\x8dasopisima "Zvijezda" i "Pravda" (ruski: \xd0\x9f\xd1\x80\xd0\xb0\xd0\xb2\xd0\xb4\xd0\xb0 - Istina)._NEWLINE_Poslije februarske revolucije bila je tajnica redakcije novina "Izvestija Petrogradskogo Sovjeta" (ruski: \xd0\x98\xd0\xb7\xd0\xb2\xd0\xb5\xd1\x81\xd1\x82\xd0\xb8\xd1\x8f \xd0\x9f\xd0\xb5\xd1\x82\xd1\x80\xd0\xbe\xd0\xb3\xd1\x80\xd0\xb0\xd0\xb4\xd1\x81\xd0\xba\xd0\xbe\xd0\xb3\xd0\xbe \xd0\xa1\xd0\xbe\xd0\xb2\xd0\xb5\xd1\x82\xd0\xb0 - Dnevnik Petrogradskog Savjeta), \xc4\x8dlan redakcije \xc4\x8dasopisa "Rabotnica" (ruski: \xd0\xa0\xd0\xb0\xd0\xb1\xd0\xbe\xd1\x82\xd0\xbd\xd0\xb8\xd1\x86\xd0\xb0 - Radnica) i \xc4\x8dlan biroa Mjesnog rejonskog komiteta RSDRP(b) (ruski: \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xb0\xd1\x8f \xd1\x81\xd0\xbe\xd1\x86\xd0\xb8\xd0\xb0\xd0\xbb-\xd0\xb4\xd0\xb5\xd0\xbc\xd0\xbe\xd0\xba\xd1\x80\xd0\xb0\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb0\xd1\x8f \xd1\x80\xd0\xb0\xd0\xb1\xd0\xbe\xd1\x87\xd0\xb0\xd1\x8f \xd0\xbf\xd0\xb0\xd1\x80\xd1\x82\xd0\xb8\xd1\x8f - \xd0\xa0\xd0\xa1\xd0\x94\xd0\xa0\xd0\x9f - Ruska socijal-demokratska radni\xc4\x8dka partija (bolj\xc5\xa1evika))._NEWLINE_U danima Oktobarske revolucije radila je u Medicinsko-sanitarnom odjelu Petrogradskog vojno-revolucionarnog komiteta. Po ustanovljavanju Sovjetske vlasti bila je jedan od organizatora sovjetske zdravstvene slu\xc5\xbebe i \xc4\x8dlan prvog kolegija Narkomzdrava (ruski: \xd0\x9d\xd0\xb0\xd1\x80\xd0\xbe\xd0\xb4\xd0\xbd\xd1\x8b\xd0\xb9 \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb0\xd1\x80\xd0\xb8\xd0\xb0\xd1\x82 \xd0\xb7\xd0\xb4\xd1\x80\xd0\xb0\xd0\xb2\xd0\xbe\xd0\xbe\xd1\x85\xd1\x80\xd0\xb0\xd0\xbd\xd0\xb5\xd0\xbd\xd0\xb8\xd1\x8f - Narodni komesarijat zdravlja). Bila je jedan od lije\xc4\x8dnika koji su lije\xc4\x8dili Lenjina.\n_START_SECTION_\nObitelj\n_START_PARAGRAPH_\nSuprug: Vladimir Dmitrijevi\xc4\x8d Bon\xc4\x8d-Brujevi\xc4\x8d, ruski i sovjetski politi\xc4\x8dar, povjesni\xc4\x8dar i pisac'